รัฐบาลไทย-ข่าวทำเนียบรัฐบาล-สรุปการสัมมนาวิชาการเวทีสำนักงานเศรษฐกิจการคลัง (FPO Forum) ภายใต้โครงการขยายบทบาทสำนักงานเศรษฐกิจการคลังสู่ภูมิภาค ประจำปีงบประมาณ 2560 ครั้งที่ 1/2560 ณ จังหวัดน่าน
วันศุกร์ที่ 10 กุมภาพันธ์ 2560
สรุปการสัมมนาวิชาการเวทีสํานักงานเศรษฐกิจการคลัง (FPO Forum) ภายใต้โครงการขยายบทบาทสํานักงานเศรษฐกิจการคลังสู่ภูมิภาค ประจําปีงบประมาณ 2560 ครั้งที่ 1/2560 ณ จังหวัดน่าน
ผู้อํานวยการสํานักงานเศรษฐกิจการคลังได้เปิดการสัมมนาวิชาการเวทีสํานักงานเศรษฐกิจการคลัง (FPO Forum) เมื่อวันศุกร์ที่ 10 กุมภาพันธ์ 2560 เวลา 08.00 – 16.00 น. ณ ห้องคอนเวนชั่น ฮอลล์โรงแรมดิอิมเพรส น่าน จังหวัดน่าน
นายกฤษฎา จีนะวิจารณะ ผู้อํานวยการสํานักงานเศรษฐกิจการคลัง ได้เปิดการสัมมนาวิชาการเวทีสํานักงานเศรษฐกิจการคลัง (FPO Forum) เมื่อวันศุกร์ที่ 10 กุมภาพันธ์ 2560 เวลา 08.00 – 16.00 น. ณ ห้องคอนเวนชั่น ฮอลล์โรงแรมดิอิมเพรส น่าน จังหวัดน่าน เพื่อเป็นการขยายบทบาทของสํานักงานเศรษฐกิจการคลังสู่ภูมิภาครวมถึงการนําเสนอนโยบายและมาตรการของกระทรวงการคลังให้แก่ผู้เข้าร่วมสัมมนาทั้งจากภาครัฐ ภาคเอกชน และสถาบันการศึกษาจากจังหวัดน่านและจังหวัดใกล้เคียง รวมประมาณ 350 คน โดยมีนางพิศมัย บุญเทียม คลังจังหวัดน่านกล่าวต้อนรับ ซึ่งได้กล่าวถึงความสําคัญของจังหวัดน่านที่มีขนบธรรมเนียมประเพณีอันสวยงาม ผู้คนมีความเป็นมิตร และมีสถานที่ท่องเที่ยวเชิงธรรมชาติดึงดูดนักท่องเที่ยวให้มาเยี่ยมเยือน
ในช่วงเช้าเป็นการสัมมนาภายใต้หัวข้อ “ประชาชนก้าวหน้า รัฐบาลเกื้อหนุน ขับเคลื่อนเศรษฐกิจไทย” โดยได้รับเกียรติจากผู้ทรงคุณวุฒิ ประกอบด้วย 1) นายประทุม จิณเสน รองประธานหอการค้าจังหวัดน่าน 2) นายยุทธกานต์ แสงงาม ผู้จัดการธนาคารออมสิน สาขาเวียงสา จังหวัดน่าน 3) นายนรพรรษ
เพ็ชรตระกูล ผู้อํานวยการส่วนวิเคราะห์เสถียรภาพเศรษฐกิจ สํานักงานเศรษฐกิจการคลัง และ 4) นางสาว พิมพ์นารา หิรัญกสิ เศรษฐกรชํานาญการพิเศษ สํานักงานเศรษฐกิจการคลัง ร่วมเป็นวิทยากร โดยมี นางสาว อรกันยา เตชะไพบูลย์ เศรษฐกรชํานาญการ สํานักงานเศรษฐกิจการคลัง เป็นผู้ดําเนินรายการ สรุปสาระสําคัญได้ ดังนี้
นายนรพรรษ เพ็ชรตระกูล กล่าวว่า ภาครัฐได้ให้ความสําคัญกับการปฏิรูปเพื่อวางโครงสร้างพื้นฐานด้านเศรษฐกิจและสังคมของประเทศเป็นลําดับต้นๆ เพื่อให้ประเทศไทยก้าวหน้าอย่างมั่นคง มั่งคั่ง และยั่นยืน ตามปรัชญาของเศรษฐกิจพอเพียง โดยแม้การปฏิรูปเพื่อปรับปรุงเปลี่ยนแปลงโครงสร้างทางเศรษฐกิจใดๆ ไม่ใช่เรื่องง่าย แต่เป็นสิ่งที่จําเป็นเพื่อให้ไทยหลุดพ้นจาก 3 กับดักคือ รายได้ปานกลาง ความเหลื่อมล้ําของความมั่งคั่ง และความไม่สมดุลในการพัฒนา โดยภาครัฐได้ปฏิรูปแนวทางการดําเนินโยบายเศรษฐกิจ เช่น หันมาพึ่งพาแรงส่งเศรษฐกิจจากในประเทศ เพิ่มสัดส่วนการลงทุน และเร่งใช้จ่ายภาครัฐโดยเฉพาะการลงทุนในโครงสร้างพื้นฐาน ซึ่งนอกจากช่วยกระตุ้นเศรษฐกิจและการจ้างงานในระยะสั้นแล้วยังช่วยยกระดับขีดความสามารถในการแข่งขันของประเทศ นอกจากนี้ ยังหันมาขับเคลื่อนเศรษฐกิจผ่านหน่วยงานในพื้นที่และใช้ความร่วมมือในรูปแบบประชารัฐ ซึ่งทําให้เงินงบประมาณกระจายไปได้ทั่วพื้นที่ เบิกจ่ายรวดเร็ว และเป็นแรงส่งของเศรษฐกิจไทย ควบคู่ไปกับการขับเคลื่อนเศรษฐกิจไปสู่ Thailand 4.0 ซึ่งแนวการปฏิรูปเหล่านี้ จะช่วยให้เศรษฐกิจไทยฟื้นตัวได้ต่อเนื่องในปี 2560 คาดว่าจะขยายตัวได้ร้อยละ 3.6 เร่งขึ้นจากที่คาดว่าเศรษฐกิจในปี 2559 จะขยายตัวที่ร้อยละ 3.2
นางสาวพิมพ์นารา หิรัญกสิ ชี้ให้เห็นว่า เศรษฐกิจไทยในช่วง 9 เดือนแรกของปี ๒๕๕๙ มีการขยายตัวที่เร่งขึ้นจากปี 2558 ทั้งในภาคการบริโภคและลงทุนภาคเอกชน โดยได้รับอานิสงส์จากมาตรการภาครัฐที่สนับสนุนทุกภาคส่วนของเศรษฐกิจ ซึ่งจะช่วยให้มีเงินหมุนเวียนในระบบ เพื่อให้เศรษฐกิจไทยสามารถขยายตัวได้ต่อเนื่อง นอกจากนี้ หากพิจารณาตัวเลขเครื่องชี้ทางเศรษฐกิจของภาคเหนือ พบว่าเครื่องชี้ต่างๆ บ่งชี้ว่าการบริโภคภาคเอกชนยังขยายตัวต่อเนื่อง การใช้จ่ายภาครัฐตลอดจนภาคการท่องเที่ยวยังคงขยายตัวดี ซึ่งการท่องเที่ยวนี้เป็นภาคส่วนที่ภาคเหนือยังมีศักยภาพสูง และสามารถสร้างรายได้ให้แก่จังหวัดต่างๆ และสําหรับปี 2560 มาตรการต่างๆ ของภาครัฐที่ยังคงดําเนินการอยู่ในขณะนี้จะยังเป็นปัจจัยสนับสนุนสําคัญให้เศรษฐกิจไทยขยายตัวได้ต่อเนื่อง โดยมาตรการที่ประชาชนในเขตภาคเหนือจะได้รับผลประโยชน์ อาทิเช่น มาตรการช่วยเหลือเกษตรกร มาตรการเพิ่มรายได้แก่ผู้มีรายได้น้อย โครงการบ้านประชารัฐ การลงทุนในโครงสร้างพื้นฐาน มาตรการภาษีเพื่อส่งเสริมให้บริษัทใหญ่ช่วยบริษัทเล็ก และมาตรการภาษีเพื่อส่งเสริมการลงทุนในชนบท เป็นต้น
นายประทุม จิณเสน ชี้ให้เห็นว่า จังหวัดน่าน ยังมีอีก 2 กับดักซึ่งเป็นความท้าทายสําคัญ คือ 1) กับดักเชิงภูมิศาสตร์ เนื่องจากน่านมีพื้นที่ทางภูมิศาสตร์ที่เป็นป่าไม้ส่วนใหญ่ ทําให้มีพื้นที่ที่เหมาะสมสําหรับการนําไปพัฒนาเชิงพาณิชย์ค่อนข้างจํากัด ทําให้การพัฒนาเศรษฐกิจในจังหวัดทําได้ไม่เต็มที่เท่าที่ควร และ 2) กับดักเชิงนโยบาย ซึ่งการพัฒนาที่ผ่าน ๆ มามุ่งเน้นพัฒนาการขนส่งทางถนน โดยเฉพาะ ถนนสาย 101 ทําให้การคมนาคมขนส่งด้านอื่นๆ หรือถนนเส้นอื่นไม่ได้รับการพัฒนาเท่าที่ควร นอกจากนี้ เนื่องจากพืชเศรษฐกิจของจังหวัดน่าน คือ ข้าวโพด ปัจจุบันหน่วยงานท้องถิ่นจึงต้องพยายามสร้างแรงจูงใจให้แก่เกษตรกรเพื่อลดพื้นที่ปลูกข้าวโพดลงร้อยละ 20 เพื่อนําพื้นที่แหล่งนี้ไปทํากิจกรรมอื่น ๆ โดยเฉพาะการทําเกษตรอินทรีย์ครบวงจร เช่น เลี้ยงสัตว์ ปลูกพืชเศรษฐกิจอื่น ๆ เป็นต้น พร้อมด้วยศูนย์กระจายสินค้าเพื่อรองรับสินค้าเกษตรจากเกษตรกร เพื่อให้เกษตรกรมั่นใจได้ว่า การทําเกษตรอินทรีย์จะมีแหล่งจําหน่าย ซึ่งตัวอย่างสําคัญในการพัฒนาภาคการเกษตรของจังหวัดน่าน คือการดําเนินนโยบายประชารัฐ โดยส่งเสริมการปลูกกาแฟ และร่วมมือกันระหว่างเกษตรกรและร้านกาแฟ เพื่อให้เกษตรกรมีแหล่งจําหน่ายและสามารถเพิ่มราคากาแฟได้ นอกจากนี้ ภาคประชาขนควรร่วมมือกับภาครัฐโดยแสดงความคิดเห็น ข้อเสนอแนะไปยังหน่วยงานต่างๆที่เกี่ยวข้อง เพื่อให้โครงการ นโยบายต่างๆ มีประสิทธิภาพ และตอบสนองความต้องการของประชาชนได้
นายยุทธกานต์ แสงงาม ได้กล่าวว่า ภารกิจหลักของธนาคารออมสินคือการส่งเสริม สนับสนุน และเป็นแหล่งเงินออมและเงินทุน โดยที่ผ่านมาได้ดําเนินโครงการต่างๆ เช่น โครงการธนาคารประชาชน เพื่อเป็นแหล่งเงินทุนสําหรับประชาชนในการประกอบอาชีพ เป็นต้น รวมถึงเป็นที่ปรึกษาในเรื่องต่างๆ เช่น แหล่งเงินทุน บัญชีรายรับ-รายจ่ายครัวเรือนเพื่อสร้างวินัยในการออม และการใช้จ่ายของประชาชน เป็นต้น นอกจากนี้ ธนาคารยังมีโครงการแก้ไขปัญหาหนี้สินนอกระบบให้กลับเข้าในระบบ และยังทําโครงการ SME Start up เพื่อให้ผู้ประกอบการขนาดกลางและขนาดย่อม ทั้งที่เป็นลูกค้ารายเดิมและลูกค้ารายใหม่ ที่มีแนวคิดนวัตกรรมใหม่ๆ ได้มีแหล่งเงินทุนและมีที่ปรึกษาในการทําธุรกิจ ในขณะเดียวกัน ธนาคารยังสนับสนุนนโยบายลงทะเบียนผู้มีรายได้น้อยเพื่อรับสวัสดิการภาครัฐ โดยธนาคารออมสินเป็นหน่วยงานหนึ่งที่รับให้ประชาชนผู้มีรายได้น้อยมาลงทะเบียน
กล่าวโดยสรุป การสัมมนาวิชาการฯ ในช่วงเช้า ชี้ให้เห็นถึงความจําเป็นของการปฏิรูปเศรษฐกิจไทย ซึ่งภาครัฐได้เริ่มดําเนินการไปแล้ว เช่น การขับเคลื่อนเศรษฐกิจจากแรงส่งภายใน ควบคู่กับการขับเคลื่อนเศรษฐกิจผ่านภาคประชาชน ภาครัฐ ตลอดจนหน่วยงานในพื้นที่ เป็นต้น เพื่อขับเคลื่อนเศรษฐกิจไทยให้สามารถขยายตัวได้เต็มศักยภาพต่อไป
การเสวนาในช่วงบ่าย เรื่อง รู้ลึก รู้ทัน การเงินฐานราก ได้มีผู้เสวนา 3 ท่านได้แก่ นายสมบุญ จึงคูพัฒนา ผู้อํานวยการฝ่ายพัฒนาสังคมและชุมชน ธนาคารออมสิน นายสุทัศน์ พรหมมา สถาบันการเงินชุมชนบ้านซาววา อําเภอเชียงกลาง จังหวัดน่าน และนางสาวปภาภรณ์ ชุณหชัชราชัย เศรษฐกรชํานาญการพิเศษ สํานักนโยบายพัฒนาระบบการเงินภาคประชาชน โดยมีนางกุลวีร์ สภาวสุ เศรษฐกรชํานาญการ สํานักนโยบายการออมและการลงทุน เป็นผู้ดําเนินรายการ ในการเสวนาในช่วงบ่าย เป็นการกล่าวถึงบทบาทของกระทรวงการคลังในด้านการเงินฐานราก โดยกระทรวงการคลังได้จัดทําแผนพัฒนาระบบการเงินภาคประชาชน พ.ศ. 2560 – 2564 (แผนพัฒนาฯ) ซึ่งจะเป็นการกําหนดทิศทางในการพัฒนาระบบการเงินระดับฐานรากและกําหนดหน่วยงานที่รับผิดชอบอย่างชัดเจน เพื่อสร้างความเข้มแข็งให้เศรษฐกิจชุมชนและบูรณาการการทํางานร่วมกันของหน่วยงานต่าง ๆ ที่เกี่ยวข้อง นอกจากนี้ ภายใต้แผนพัฒนาฯ ดังกล่าว กระทรวงการคลังได้เสนอแนวทางแก้ไขหนี้นอกระบบอย่างบูรณาการและยั่งยืน ร่วมกับหน่วยงานภาคี ใน ๕ มิติ ได้แก่ 1. การดําเนินการอย่างจริงจังกับเจ้าหนี้นอกระบบ 2. เพิ่มช่องทางการเข้าถึงสินเชื่อในระบบ 3. ลดภาระหนี้นอกระบบโดยการไกล่เกลี่ยประนอมหนี้ 4. เพิ่มศักยภาพของลูกหนี้นอกระบบ และ ๕. สนับสนุนการดําเนินงานแก้ไขปัญหาหนี้นอกระบบของหน่วยงานภาครัฐและองค์กรการเงินชุมชนที่เกี่ยวข้อง ทั้งนี้ กระทรวงการคลังได้เพิ่มช่องทางการเข้าถึงแหล่งเงินทุนในระบบเพิ่มขึ้น โดยการอนุญาตให้มีการประกอบธุรกิจการให้สินเชื่อรายย่อยประเภทใหม่ ได้แก่ สินเชื่อรายย่อยระดับจังหวัดภายใต้การกํากับ (สินเชื่อพิโกไฟแนนซ์) และ สินเชื่อรายย่อยเพื่อการประกอบอาชีพภายใต้การกํากับ (สินเชื่อนาโนไฟแนนซ์)
นายสุทัศน์ พรมมา ซึ่งเป็นปราชญ์บ้านซาววา ได้กล่าวถึง ความเป็นมาของการจัดตั้งสถาบันการจัดการเงินทุนชุมชนบ้านซาววา ซึ่งเป็นตัวอย่างของการยกระดับกองทุนหมู่บ้านให้เป็นสถาบันการเงินชุมชน และเป็นการพัฒนาต่อยอดให้ประชาชนในพื้นที่มีนิสัยรักการออม ตามแนวพระราชดําริหลักเศรษฐกิจพอเพียง และส่งเสริมคนในชุมชนให้ได้เรียนรู้หลักบริหารจัดการการเงิน เพื่อเป็นการเสริมสภาพคล่องในด้านการเงิน นอกจากนี้ สถาบันการจัดการการเงินทุนชุมชนยังเป็นแหล่งเงินทุนและสนับสนุนการสร้างอาชีพให้กับคนในหมู่บ้าน รวมถึงแจกจ่ายสวัสดิการต่างๆ ให้กับชาวบ้านที่เป็นสมาชิกซึ่งช่วยยกระดับคุณภาพชีวิตของคนในหมู่บ้านอีกด้วย
นายสมบุญ จึงคูพัฒนา กล่าวถึงบทบาทของธนาคารออมสินในฐานะที่เป็นธนาคารพี่เลี้ยงให้กับสถาบันการจัดการเงินทุนชุมชน โดยธนาคารออมสินมีเป้าหมายในการสนับสนุนการดําเนินงาน กลุ่ม องค์กร กองทุนการเงินให้แก่สถาบันการจัดการเงินทุนชุมชนให้เกิดประสิทธิภาพ และเป็นแหล่งทุนและสวัสดิการชุมชนโดยการบูรณาการด้านการบริหารจัดการร่วมกันเป็นแหล่งเงินทุนและให้บริการทางการเงินแก่สมาชิกสถาบันการจัดการเงินทุนชุมชน อํานวยความสะดวกให้คนในชุมชนไม่ต้องเดินทางไปฝากถอนเงินที่ธนาคารในอําเภอ โดยธนาคารออมสินได้สนับสนุนระบบสินเชื่อผ่านสถาบันการจัดการเงินทุนชุมชน ซึ่งปัจจุบันประชาชนในระดับฐานรากเข้าถึงแหล่งเงินทุนได้ยากเนื่องจากมีการพิจารณาในการอนุมัติสินเชื่อ ซึ่งมีขั้นตอนและกฎเกณฑ์ที่เข้มงวด ดังนั้น การที่ธนาคารออมสินสนับสนุนการจัดตั้งสถาบันการจัดการเงินทุนชุมชน จะทําให้ประชาชนเข้าถึงสินเชื่อได้ง่ายขึ้น และเป็นการลดความเหลื่อมล้ําในการเข้าถึงบริการทางการเงิน
กล่าวโดยสรุป การสัมมนาวิชาการฯ ในช่วงบ่ายชี้ให้เห็นถึงบทบาทของกระทรวงการคลังในด้านการเงินฐานราก โดยกระทรวงการคลังได้จัดทําแผนพัฒนาระบบการเงินภาคประชาชน พ.ศ. 2560 – 2564 (แผนพัฒนาฯ) ซึ่งจะเป็นการกําหนดทิศทางในการพัฒนาระบบการเงินระดับฐานราก เพื่อสร้างความเข้มแข็งให้เศรษฐกิจชุมชนและบูรณาการการทํางานร่วมกันของหน่วยงานต่าง ๆ ที่เกี่ยวข้องต่อไป
สํานักงานเศรษฐกิจการคลัง
โทร 02 273 – 9020 ต่อ 3253, 3235